《赵几道处见赵端行所作》
宋代·卢方春

新诗夺我目瞳光，哦出松根琥珀香。
李白未题芸草署，郄诜重入桂花乡。
远天閴寂无雷电，南地清凉有雪霜。
欲到琴□先谒府，满城清嶂照斜阳。

作者简介：卢方春，号柳南，永嘉（今浙江温州）人。理宗嘉熙二年（一二三八）进士（《宋诗拾遗》卷二二）。为瑞州教授（《江湖后集》卷七《送卢五方春分教瑞州》）。今录诗七首。